kardosdrur/scandi-wiki huggingface dataset:
Louise Ertman Baunsgaard

Louise Ertman Baunsgaard (født 13. juli, 1975) er en dansk iværksætter og investor, kendt som stifter af Letz Sushi.

Karriere 

Louise Ertman Baunsgaard oprettede restaurantkæden Letz Sushi i 2003, som fusionerede med Lars Larsen Group i 2013. I 2017 voksede Letz Sushi til 16 forretninger med 150 ansatte, hvor resten af virksomheden blev opkøbt af Lars Larsen Group. Louise Ertman Baunsgaard trådte dermed ud af ejerskabet, og begyndte senere at investere i iværksættervirksomheder, samt fungere som mentor.

Louise Ertman Baunsgaard arbejder nu også på at hjælpe kvinder med at springe ud som iværksættere.

Privatliv 

Louise Ertman Baunsgaard og hendes mand har tre børn, og sammen bor de i en landejendom udenfor København.

Kilder

Eksterne henvisninger 

Iværksættere fra Danmark
Erhvervsfolk fra Danmark
Erhvervskvinder
DM i landevejscykling 2005

Danmarksmesterskaberne i landevejscykling 2005 blev afholdt fra 24. – 26. juni 2005 i Odense på Fyn. Konkurrencerne for U23 blev afholdt 19. og 21. august i Slagelse på Sjælland.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2005
2005
Dean Corll

Dean Arnold Corll (født 24. december 1939, død 8. august 1973) var en amerikansk seriemorder, også kendt som "The Candy Man og "The Pied Piper", som sammen med to yngre medsammensvorne (David Owen Brooks og Elmer Wayne Henly) bortførte, voldtog, torturerede og dræbte mindst 28 unge drenge i tiden 1970 til 1973 i Houston i Texas. Forbrydelserne, som blev kendt som "Massemordene i Houston", blev først kendt efter at Henly skød og dræbte Corll.

Corll fik tilnavnene "The Candy Man" og "The Pied Piper" fordi han og hans familie havde ejet og drevet en slikfabrik, og han havde været kendt for at give godter til lokale børn. Da hans forbrydelser blev kendt, blev de anset som et af de værste eksempler på seriemord i USA's historie.

Referencer

Eksterne henvisninger 
 

Seriemordere fra USA
Personer fra Indiana
Kurveholmen (Ribe)

Kurveholmen er en gade i Ribe, der løber fra Dagmarsgade og til Brorsonsvej. På den østlige side af gaden er der ingen bebyggelse. Her finder man Mølledammen, der er en del af Ribe Å.

Først i slutningen af 1800-tallet begyndte man at bygge hus her. Forinden havde området været et lavtliggende areal med tæt sivbevoksning. Heraf også navnet Kurveholmen.

De flest af husene på Kurveholmen er opført af tømrer Jacob Daugård Peters.

Kurveholmen 2 
Kurveholmen 2 er en markant bygning i bybilledet. Den er tegnet af Axel Hansen - oprindeligt til Teknisk Skole.

Teknisk Skole 
En forløber for byens tekniske skole var i 1871 til 1897 drevet i Industriforeningen bygninger i Grønnegade.

Den Tekniske Skole på Kurveholmen 2 blev indviet d. 1. november 1897 med indvielsestale af Pastor Simon Hansen.

Ribe Handelsskole 
Det er også i disse lokaler, at Ribe Handelsforening starter Ribe Handelsskole i 1908. Der er tale om et aften kursus i dansk, regning, bogføring og handelslære. 

Der har også lejlighedsvis været afholdt kurser i tysk og skilteskrivning.

Willumsens museum 
D. 7. december 1969 indvies Willumsens museum i bygningen. Ved indvielsen deltager Dronning Ingrid. Det er redaktør Victor Pedersen, der står bag initiativet. Museet og Willumsens samling kunne opleves i Kurveholmen 2 frem til 1980.

Referencer 

Gader i Ribe
DM i landevejscykling 2004

Danmarksmesterskaberne i landevejscykling 2004 blev afholdt fra 24. – 27. juni 2004 i Hadsten i Jylland. Konkurrencerne for U23 blev afholdt 20. og 22. august.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2004
2004
DM i landevejscykling 2003

Danmarksmesterskaberne i landevejscykling 2003 blev afholdt fra 27. – 29. juni 2003 i Nibe i Jylland. Konkurrencerne for U23 og juniorer blev afholdt 14. og 15. juni.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2003
2003
Bølgetal

Bølgetallet  angiver for en bølge, hvor tæt bølgetoppene ligger i rummet. Mere præcist er bølgetallet omvendt proportionalt med bølgelængden :

Faktoren  er antallet af radianer, der går på én bølgelængde. Bølgetallet er altså den rumlige pendant til vinkelfrekvensen. Hvis fx en sinus-funktion bruges til at repræsentere en bølge i -retningen er bølgen  givet ved

På den måde starter en bølgelængde ved  og slutter ved .

I mere end én dimension er bølgetallet længden af en vektor kaldet bølgevektoren, som angiver bølgefrontens retning.

Bølger
Kittel

En kittel eller laboratoriekittel er en knælang overfrakke der bæres af medarbejdere indenfor lægemiddelindustrien eller andet laboratoriearbejde. Ligeledes bliver kitler brugt af læger og visse andre typer sundhedspersonale. Kitlen beskytter brugerens almindelige tøj, der bæres indenunder, og tjener også som en simpel uniform. Kitler bliver normal fremstillet af hvidt eller lyst bomuld, hør eller en blanding af bomuld og polyester, hvilket gør det muligt at vaske dem ved høj temperatur, så de er nemme at rengøre.

Lignende typer beklædning er symbol på læring i Argentina og Uruguay, hvor de bæres af både studerende og lærere på statsskoler. I Tunesien og Mozambique bærer lærere hvide kitler for at beskytte deres tøj for pletter fra kridt.

Referencer 

Laboratorieudstyr
Personlige værnemidler
Jakker
DM i cykelcross 1998

Danmarksmesterskaberne i cykelcross 1998 var den 29. udgave af DM i cykelcross. Mesterskabet fandt sted 11. januar 1998 på en rundstrækning ved Gals Klint i Middelfart. Løbet blev afviklet tre uger før VM i cykelcross 1998, som også blev kørt i Middelfart.

Henrik Djernis vandt sit 14 danmarksmesterskab i træk, da han kom over målstregen knap tre minutter foran Klaus Nielsen på andenpladsen.

Resultater

Referencer

Eksterne henvisninger 
 

1998
Cykelløb i 1998
Sport i Middelfart
Ralph H. Fowler

Sir Ralph Howard Fowler OBE FRS (født 17. januar 1889, død 28. juli 1944) var en britisk fysiker og astronom. Han blev uddannet i matematik fra Trinity College, Cambridge Universitetarbejdede især i statistisk fysik.

Udvalgte publikationer 
  
  
 
 with E. A. Guggenheim:

Referencer

Eksterne henvisninger 
 Biography of Ernest Rutherford, with names of Ralph & Eileen's children
 Ralph Howard Fowler Trinity College Chapel
 }

Astronomer fra Storbritannien
Fysikere fra Storbritannien
Medlemmer af Royal Society
Modtagere af Royal Medal
Poisson-ligning

Poisson-ligning eller Poissons ligning er en elliptisk partiel differentialligning med bred anvendelse inden for teoretisk fysik. Eksempelvis bliver den brugt til at finde det potentielle felt skabt af en given elektrisk ladning eller massedensitetsfordelingen; når det potentielle felt er kendt er det muligt at beregne det elektrostatiske felt eller tyngdefelt. Ligningen er givet ved

hvor  er Laplace-operatoren,  er en kendt funktion, og  er den ukendte funktion.

Det er en generalisering af Laplace' ligning, der også bliver anvendt flere steder inden for fysik. Ligningen har navn efter matematikeren og fysikeren Siméon Denis Poisson.

Referencer 

Differentialligninger
DM i landevejscykling 2002

Danmarksmesterskaberne i landevejscykling 2002 blev afholdt fra 28. – 30. juni 2002 i Lemvig i Jylland. Konkurrencerne for U23 og juniorer blev afholdt 14. og 15. juni.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2002
2002
DM i cykelcross 1992

Danmarksmesterskaberne i cykelcross 1992 var den 23. udgave af DM i cykelcross. Mesterskabet fandt sted i januar 1992 på en rundstrækning ved Møllebakken i centrum af Kalundborg.

Hjemmebanefavoritten Henrik Djernis fra Kalundborg Cykle Club vandt sit ottende danmarksmesterskab i træk, da han kom over målstregen foran klubkammeraten Michael Jørgensen på andenpladsen.

Resultater

Referencer

Eksterne henvisninger 
 
 

1992
Cykelløb i 1992
Sport i Kalundborg
DM i landevejscykling 2001

Danmarksmesterskaberne i landevejscykling 2001 blev afholdt fra 29. juni – 1. juli 2001 i Middelfart på Fyn. Konkurrencerne for U23 blev afholdt i Odder 18. og 20. maj.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2001
2001
DM i landevejscykling 2000

Danmarksmesterskaberne i landevejscykling 2000 blev afholdt 23. og 25. juni 2000 i Vejle i Jylland (eliteherrer).

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2000
2000
DM i cykelcross 1997

Danmarksmesterskaberne i cykelcross 1997 var den 28. udgave af DM i cykelcross. Mesterskabet fandt sted 12. januar 1997 på en rundstrækning i Odense.

Henrik Djernis vandt sit 13 danmarksmesterskab i træk, da han kom over målstregen knap to minutter foran Jesper Agergaard på andenpladsen. Hos damerne blev Lotte Schmidt danmarksmester.

Resultater

Eksterne henvisninger 
 

1997
Cykelløb i 1997
Sport i Odense
Peter Greenaway

Peter Greenaway (født 5. april 1942) er en britisk filminstruktør. Han er særlig kendt for filmen Tyven, kokken, hans kone og hendes elsker (originaltitel: The Cook, the Thief, His Wife & Her Lover).

Referencer

Eksterne henvisninger 
 

Filminstruktører fra Storbritannien
De Broglie-bølgelængde

De Broglie-bølgelængden er den bølgelængde, partikler med masse har. Eksistensen af denne bølgelængde, og dermed at alle partikler kan opføre sig som bølger - den såkaldte partikel-bølge-dualitet - blev fremsat som hypotese af den franske fysiker Louis de Broglie i 1923 og første gang påvist eksperimentelt for elektroner i 1927 af Clinton J. Davisson og Lester H. Germer. I 1925 blev de Broglie-bølgelængden forbundet med resten af kvantemekanikken vha. Schrödinger-ligningen.

Udledning 
De Broglie baserede sin hypotese på, at det allerede var kendt, at lys kunne opføre sig som både et objekt med en bestem placering og som en bølge. Ifølge Max Planck er energien  af en lys-partikel - en foton - proportional med frekvensen 

hvor  er Plancks konstant. Samtidig anvendte de Broglie den specielle relativitetsteori fra 1915, ifølge hvilken partikler med masse  har en hvileenergi

hvor  er lysets fart i vakuum og altså ligeledes en konstant. De Broglie satte da de to udtryk lig med hinanden og erstattede  med partiklens fart :

Hvis en bølge har bølgelængden  og bevæger sig med farten , er frekvensen givet ved:

Dette indsættes:

Dermed er bølgelængden:

Tilsvarende bliver impulsen  altså

hvor den sidste lighed blot er skrevet med bølgetallet 

og Plancks reducerede konstant

i stedet.

Kildehenvisninger 

Bølger
Kvantemekanik
DM i cykelcross 1996

Danmarksmesterskaberne i cykelcross 1996 var den 27. udgave af DM i cykelcross. Mesterskabet fandt sted 14. januar 1996 på en rundstrækning i Hannerup i Fredericia.

Henrik Djernis vandt sit tolvte danmarksmesterskab i træk, da han kom over målstregen knap to minutter foran Michael Jørgensen på andenpladsen.

Resultater

Referencer

Eksterne henvisninger 
 

1996
Cykelløb i 1996
Sport i Fredericia
Jesús Moncada

Jesús Moncada Estruga (født 1. december 1941 i Mequinenza, død 13. juni 2005 i Barcelona) var en spansk forfatter på det catalanske sprog.

Han blev betragtet som en af de vigtigste catalanske forfattere i sin tid og modtog flere priser for sit arbejde, blandt andet City of Barcelona Award eller National Critics Award i 1989 for Camí de sirga (Træksti) eller La Creu de Sant. Jordi, tildelt af Generalitat i Catalonien i 2001 . I 2004 modtog han Aragonese Literature Award, som han samlede nogle få måneder før hans død. Jesús Moncada er en af de mest oversatte forfattere i den moderne catalanske litteratur. Camí de sirga er oversat til femten sprog, herunder japansk og vietnamesisk. Moncada oversatte også adskillige værker på spansk, fransk og engelsk til catalansk af forfattere som Guillaume Apollinaire, Alexandre Dumas, Jules Verne og Boris Vian.

Forfattere fra Spanien
David Frost (diplomat)

David George Hamilton Frost, baron Frost, CMG (født 21. februar 1965 i Derbyshire) er en britisk diplomat. Han var i 2020 kommissær for Storbritanniens exitforhandlinger med EU. Frost har været medlem af Overhuset siden 2020, han er en livstids-baron.

Frost fungerede som britisk ambassadør i Danmark fra 2006 til 2008.

Udmærkelser
  CMG (2006)
  Baron (2020)

Kilder 

Alumni fra University of Oxford
Britiske konservative politikere
Ambassadører fra Storbritannien
Life peers
Bordelumhede og Langhornhede

Bordelumhede og Langhornhede er navnet på et omkring 198 ha hektar stort naturfredet hedeområde med mindre skov, eng og vådområder beliggende på en randmoræne på den jyske gest mellem landsbyerne Byttebøl (i vest), Langhorn (i nordvest), Dørpum (i øst) og Bordelum (i sydøst) i det vestlige Sydslesvig. Området består i kernen af de to sammenhængende hedearealer Bordelumhede i øst og Langhornhede i vest, som er adskilt af banestrækningen Husum-Tønder og forbundesvejen 5. Dens østlige del kaldes også for Dørpumhede. Mod syd grænser heden til Stolbjerg, hvorfra der er god udsigt over området. Området blev udpeget som naturområde i 1991 og er levested for bl.a. løgfrø, spidssnudet frø og glatsnog. Der er vandrestier genommen området. I administrativ henseende strækker sig området over kommunerne Bordelum (i syd og øst) og Langhorn (i nordvrest) i Nordfrislands kreds i den nordtyske delstat Slesvig-Holsten. I den danske periode indtil 1864 hørte hedearealerne under hhv. Bordelum og Langhorn Sogne i Nørre Gøs Herred.

Eksterne henvisninger 

 Billeder

Noter 

Hede
Sydslesvig
Fritz Thomsen

Fritz Thomsen er navnet på flere personer:
 Fritz Thomsen (maler) (1819-1891) – dansk maler
 Fritz Thomsen (søofficer) (1864-1935) – dansk søofficer
Australian Open-mesterskabet i mixed double 2022

Australian Open-mesterskabet i mixed double 2022 var den 79. turnering om Australian Open-mesterskabet i mixed double. Turneringen var en del af Australian Open 2022 og blev spillet i Melbourne Park i Melbourne, Australien i perioden 20. - 28. januar 2022 med deltagelse af 32 par.

Mesterskabet blev vundet Kristina Mladenovic og Ivan Dodig, der var seedet som nr. 5, og som i finalen vandt med 6-3, 6-4 over Jaimee Fourlis og Jason Kubler, der havde modtaget et wildcard til turneringen af Tennis Australia. Mladenovic og Dodig spillede deres første turnering som makkere.

Det var anden gang, at Kristina Mladenovic vandt Australian Open-mesterskabet i mixed double, eftersom hun tidligere havde vundet titlen i 2014 sammen med Daniel Nestor. Det var hendes tredje grand slam-titel i mixed double og hendes ottende grand slam-titel i alt i karrieren, da hun inden da også havde vundet fem titler i damedouble. Ivan Dodig vandt sin fjerde grand slam-titel i mixed double i karrieren, men det var første gang, at han triumferede i Melbourne. Det var samtidig hans sjette grand slam-titel i alt, da han havde to herredouble-titler fra tidligere, herunder Australian Open-titlen fra 2021 med Filip Polášek som makker.

Jaimee Fourlis og Jason Kubler var begge i deres første grand slam-finale, og undervejs i turneringen havde de i alt afværget syv matchbolde i tre forskellige kampe.

Barbora Krejčíková, der havde vundet de sidste tre mixed double-titler ved Australian Open, valgte at fokusere på sin deltagelse damesingle- og damedouble-rækken og forsvarede derfor ikke sin titel fra året før, som hun havde vundet sammen med Rajeev Ram. Ram stillede i stedet op sammen med Sania Mirza, og det amerikansk-indiske par tabte i kvartfinalen til de senere finalister, Fourlis og Kubler.

Desirae Krawczyk havde vundet de tre foregående grand slam-titler i mixed double, men hun formåede ikke at vinde fire titler i træk, da hun sammen med Joe Salisbury tabte i første runde til Giuliana Olmos og Marcelo Arévalo.

Pengepræmier 

Den samlede præmiesum til spillerne i mixed double andrager A$ 635.750 (ekskl. per diem), hvilket var en stigning på 3,0 % i forhold til året før.

Turnering

Deltagere 

Turneringen har deltagelse af 32 par, der er fordelt på:
 24 direkte kvalificerede par i form af deres ranglisteplacering.
 8 par, der har modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 Australian Open-mesterskabet i herresingle 2022
 Australian Open-mesterskabet i damesingle 2022
 Australian Open-mesterskabet i herredouble 2022
 Australian Open-mesterskabet i damedouble 2022

Eksterne henvisninger 
 Australian Open

Noter 

Australian Open 2022
2022
Australian Open-mesterskabet i herredouble 2022

Australian Open-mesterskabet i herredouble 2022 var den 110. turnering om Australian Open-mesterskabet i herredouble. Turneringen var en del af Australian Open 2022 og bliver spillet i Melbourne Park i Melbourne, Victoria, Australien i perioden 19. - 29. januar 2022 med deltagelse af 64 par.

Mesterskabet blev vundet af Thanasi Kokkinakis og Nick Kyrgios, som i finalen besejrede Matthew Ebden og Max Purcell med 7-5, 6-4 på en time og 35 minutter. Hverken Kokkinakis eller Kyrgios, der deltog i mesterskabet på et wildcard, havde tidligere været i en grand slam-finale og vandt altså begge deres første grand slam-titel. Ebden var i sin tredje grand slam-finale i karrieren, men det var hans første grand slam-finale i herredouble. Purcell spillede sin anden grand slam-finale, efter han i 2020 havde tabt Australian Open-finalen med Luke Saville som makker.

Kokkinakis og Kyrgios blev det første rent australske par, der vandt Australian Open-titlen i herredouble, siden Todd Woodbridge og Mark Woodforde vandt titlen i 1997. Og det var første gang siden 1980, at herredoublefinalen i Australian Open var et opgør mellem to par fra værtslandet. Og de blev det første wildcard-par, der vandt en grand slam-titel i herredouble, siden Jonathan Marray og Frederik Løchte Nielsen vandt Wimbledon-mesterskabet i herredouble 2012.

Ivan Dodig og Filip Polášek var forsvarende mestre men valgte at forsvare deres titel med to nye makkere. Dodig stillede op sammen med Marcelo Melo, og parret tabte i anden runde til Simone Bolelli og Fabio Fognini. Polášek dannede par med John Peers, og de nåede frem til kvartfinalen, hvor det blev til nederlag til Marcel Granollers og Horacio Zeballos.

Pengepræmier og ranglistepoint 

Den samlede præmiesum til spillerne i herredouble androg A$ 4.102.200 (ekskl. per diem), hvilket var en stigning på 3,0 % i forhold til året før.

Turnering

Deltagere 

Hovedturneringen havde deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2022
 Australian Open-mesterskabet i damesingle 2022
 Australian Open-mesterskabet i damedouble 2022
 Australian Open-mesterskabet i mixed double 2022

Eksterne henvisninger 
 Australian Open

Noter 

Australian Open 2022
2022
ATP Tour 2022
Søren Gyldendals Klassikere

Søren Gyldendals Klassikere er en dansk-sproget bogserie udgivet af Gyldendal.
I serien er kommet klassiske danske og udenlandske romaner, såsom Johannes V. Jensens Kongens Fald,
H.C. Andersens Improvisatoren,
George Orwells Kammerat Napoleon, 
Knut Hamsuns Sult og
J.P. Jacobsens Niels Lyhne.

Bøgerne udkom som paperback, men nogle er nu også tilgængelige som e-bog og lydbog.

Henvisninger 

Litteratur
Alan Fersht

Sir Alan Roy Fersht FRS FMedSci (født 21. april 1943) er en britisk kemiker ved Laboratory of Molecular Biology og professor Emeritus ved Department of Chemistry på University of Cambridge; og tidligere Master for Gonville and Caius College, Cambridge. Han har forsket i proteinfoldning.

Referencer 

Modtagere af Copleymedaljen
Kemikere fra Storbritannien
Modtagere af Royal Medal
Húsavíkar kirkja

Húsavíkar kirkja (dansk: Husevig Kirke) er en færøsk kirke i Húsavík på Sandoy. Kirken er hjemmehørende i Sandoy Præstegæld – Færøerne Provsti – Sandoy Syssel – Færøernes Stift
Kirken blev gennemgående restaureret fra 1990 til 2000. Kirken var også kirke for indbyggerne i Dalur, men i 1957 fik de deres egen kirke. Kirken har 200 siddepladser.

Kirken er opført i 1863 (indviet d. 13. september) og er bygget af hvidkalkede sten med tag af græstørv. Over vestenden er der opført en hvid tagrytter i træ med pyramidespir. Kirken har fire vinduer i hver side, mens indgangen til forkirken er i vestsidens nordende. 

Indvendig er der malet hvid op til tagstolen, der ikke er malet. Kirken har halvvalmshvælv. Altertavlen er malet af Sven Havsteen-Mikkelsen og viser en scene fra 2. Påskedag. Lukas 22,13-35. Det er malet i 1991. På væggen ud mod forkirken hænger to tidligere altertavler. Til venstre hænger altertavlen fra 1789, som viser korsfæstelsen. Den til højre altertavle viser Jesus Kristus nadvermåltid (kopi af Leonardo Da Vinci) er fra 1863. Dåbsfadet er af tin, og ligger i en en lakeret døbefont på tre fødder og er stemplet København 1735. Prædikestolen er sekskantet og har aflange panelfelter.  Kirkeskibet er en færøbåd.  Orgelet er fra 1980 med 3½ stemmer. De Smithske Støberier, Ålborg har støbt kirkeklokken  i 1954. Den vejer 85 kg og har et tværmål på 50 cm i diameter. Den bærer indskriften: "soli deo Gloria" – "Gud alene æren".

Historie 
Húsavík er sandsynligvis fra landnamstiden, og er første gang nævnt skriftlig i Hundebrevet fra slutningen af 1300-tallet, men har eksisteret siden vikingetiden på Færøerne. Et sagn siger, at bygden før lå i kløften Kvíggjagil, vest for den nuværende bygd. Der kan man påvise beboelsestomter, samt hvor der var kirke og kirkegård. Den første kirke menes, at være opført i bygden i 1300-tallet af husfruen på gården Meini á Garði, Guðrun Sjúrðardóttir. 

Kirker på Færøerne
Sandoy
Australian Open-mesterskabet i damesingle 1969

Australian Open-mesterskabet i damesingle 1969 var den 43. turnering om det australske mesterskab i damesingle men den første udgave i tennissportens åbne æra, hvorfor det for første gang var åbent for både amatører og professionelle spillere. Turneringen var en del af Australian Open 1969 og blev spillet i Milton Courts i Brisbane, Queensland, Australien i perioden 20. - 27. januar 1969.

Mesterskabet blev vundet af andenseedede Margaret Court, som i finalen besejrede den førsteseedede forsvarende mester Billie Jean King med 6-4, 6-1, og som dermed fik revanche for finalenederlaget til netop King det foregående år. Dermed vandt Court mesterskabet for ottende gang i alt men for første gang siden 1966, og triumfen var australierens 14. grand slam-titel i damesingle i hendes 18. grand slam-finale. King var i en grand slam-finale i damesingle for niende gang i sin karriere, og det var fjerde gang, at hun måtte forlade en slutkamp i taberens rolle.

Pengepræmier 

Den samlede præmiesum til spillerne i damesingle androg A$ ??.??? (ekskl. per diem).

Turnering

Deltagere 

Turneringen havde deltagelse af 32 spillere, hvoraf 10 blev seedet.

Seedede spillere

Resultater

Se også 
 Australian Open-mesterskabet i herresingle 1969
 Australian Open-mesterskabet i herredouble 1969
 Australian Open-mesterskabet i damedouble 1969
 Australian Open-mesterskabet i mixed double 1969

Eksterne henvisninger 
 Australian Open
 ITF - Australian Open 1969

Noter 

Australian Open 1969
1969
Byttebøl

Byttebøl (dansk) eller Büttjebüll (tysk) er en landsby beliggende mellem Bordelum og Langhorn i det vestlige Sydslesvig. Med under Byttebøl regnes Byttebøllund / Lund (Büttjebüllund) og Byttebølmark (Büttjebüllfeld). Administrativt hører landsbyen under Bordelum Kommune i Nordfrislands kreds i den nordtyske delstat Slesvig-Holsten. I kirkelig henseende hører Byttebøl under Bordelum Sogn. Sognet lå i Nørre Gøs Herred (Bredsted Amt), da området tilhørte Danmark.

Byttebøl er første gang nævnt 1462. Forleddet referer til personnavnet Budiko, efterleddet er -bøl. Nærliggende Bebyggelser er Adebøl i nord, Sterdebøl samt Ebøl i syd. I øst strækker sig natur- og hedeområderne omkring Stolbjerg og Bordelumhede og Langhornhede.

Noter 

Byer i Kreis Nordfriesland